Contract de confidențialitate

Prezentul Contract de Confidențialitate a fost încheiat astăzi, ……….. între:

 S.C. ……………..S.R.L. cu sediul în ……………, înmatriculată sub nr…………………,  C.U.I…………….., reprezentată legal de către…………., în calitate de Director General și denumit în cele ce urmează „**ANGAJATORUL**”

Și

Dl./ Dna. ….................................................., domiciliat/ă în …….…........................................., identificat/ă cu CI/BI seria ….. nr …..…........., eliberat la data de ……........, CNP …………...…...................., în calitate de angajat/ă ………………….. având funcția de …………........................... și denumit/ă în cele ce urmează „**ANGAJATUL**”

Părțile au convenit dupa cum urmează:

**ART. 1 OBIECTUL CONTRACTULUI**

1.1 Obiectul prezentului contract îl reprezintă asigurarea confidenţialităţii tuturor datelor și informațiilor provenind de la ………………………și care fac referire la realizarea proiectelor avute în derulare, puse la dispoziția ANGAJATULUI sau de care acesta ia la cunoștință în orice mod.

**ART. 2 DEFINIȚIA INFORMAȚIILOR CONFIDENȚIALE**

2.1. „Informatiile Confidențiale” sunt datele cu caracter personal. Prin date cu caracter personal se înțeleg orice informații care se referă la o persoană fizică identificată sau identificabilă:

* un nume și prenume;
* o adresă de domiciliu;
* o adresă de e-mail, cum ar fi prenume.nume@societate.com;
* un număr de act de identitate;
* date privind locația (de exemplu, funcția de date privind locația disponibilă pe un telefon mobil)\*;
* o adresă de protocol de internet (IP);
* un identificator de modul cookie\*;
* identificatorul de publicitate al telefonului dvs.;

Informațiile diferite care, adunate, pot duce la identificarea unei anumite persoane constituie și ele date cu caracter personal.

2.2 ANGAJATUL va folosi informațiile numai în scopurile stabilite de ANGAJATOR

**ART. 3. OBLIGAȚII**

**3.1.** ANGAJATUL va trata Informațiile Confidențiale furnizate de ANGAJATOR cu aceeași atenție cu care tratează orice alte informații similare. Atenția acordată păstrarii confidențialității informației va fi, în toate cazurile, egală cu atenția pe care orice persoană ar acorda-o, în circumstanțe similare, protejării confidențialității propriilor informații.

**3.2.** Informațiile vor fi tratate ca fiind strict confidențiale, iar ANGAJATUL nu are dreptul să:

-copieze, multiplice, distribuie, dezvăluie, în nici un fel, total sau parțial, nici unei alte persoane, companii, corporații sau entități, nici una din Informațiile Confidențiale sau aspecte legate de acestea, doar în limitele exercitării obligațiilor de serviciu;

-permită terților accesul la Informațiile Confidențiale doar în limitele exercitării obligațiilor de serviciu și cu acordul ANGAJATORULUI;

**3.3. ANGAJATUL are obligația:**

a) de prelucra datele personale în conformitate cu și în limitele de autorizare stabilite în procedurile interne ale angajatorului;

b) de a păstra confidențialitatea asupra datelor personale pe care le prelucrează;

c) de a nu dezvălui datele personale pe care le prelucrează unor alte persoane decât cele în privința cărora îi este permis acest lucru prin procedurile interne, prin regulamentul intern al angajatorului, prin contractul individual de muncă și fișa postului;

d) de a prelucra datale personale numai pentru aducerea la îndeplinire a atribuțiilor de serviciu prevăzute în fișa postului, în contractul individual de muncă și în regulamentul intern;

e) de a respecta măsurile tehnice și organizatorice stabilite pentru protejarea datelor cu caracter personal împotriva distrugerii accidentale sau ilegale, pierderii, modificării, dezvăluirii sau accesului neautorizat, în special dacă prelucrarea respectivă comportă transmisii de date in cadrul unei rețele, precum și împotriva oricărei alte forme de prelucrare ilegală;

f) de a aduce la cunoștință angajatorului în cel mai scurt timp posibil orice situație de acces neautorizat la datele personale pe care le prelucrează.

**ART. 4** Nerespectarea obligațiilor prevăzute la ART. 3 atrage răspunderea disciplinară a salariatului, respectiv o sanctiune care va acoperi suma integrală a prejudiciului creat.

**ART. 5** Salariatul are obligația de a păstra confidențialitatea asupra datelor personale pe care le prelucrează pe toata durata contractului individual de muncă și după încetarea acestuia, pe termen nelimitat.

Director General Am luat la cunoșțiintă și am primit un exemplar,

 Angajat